Diari Oficial de la Generalitat Valenciana


Sumari del DOGV 8649, del 04-10-2019 (2019/9275)

Convocatòria pública de selecció de comerços per al desenvolupament de diagnòstics d'innovació comercial en el marc del Programa de comerç detallista, finançat pel Fons Europeu de Desenvolupament Regional (FEDER) de la Unió Europea i per la Secretaria d'Estat de Comerç.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8649

Data del DOGV
:   04-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9275


Data del document
:   19-09-2019

Organisme emissor
:   Cambra Oficial de Comerç, Indústria, Serveis i Navegació d'Alacant

Tipus de document
:   Anunci

Descriptors 

:   * ajuda pública

Convocatòria pública de selecció de comerços per al desenvolupament de diagnòstics d'innovació comercial en el marc del Programa de comerç detallista, finançat pel Fons Europeu de Desenvolupament Regional (FEDER) de la Unió Europea i per la Secretaria d'Estat de Comerç. [2019/9275]  
La Cambra Oficial de Comerç, Indústria, Serveis i Navegació d'Alacant informa de la convocatòria pública de selecció de comerços per al desenvolupament de diagnòstics d'innovació comercial en el marc del Programa de comerç detallista, finançat pel Fons Europeu de Desenvolupament Regional (FEDER) de la Unió Europea i per la Secretaria d'Estat de Comerç.  
  
Primer. Destinataris  
Pimes o empreses autònomes de la demarcació territorial de la Cambra de Comerç d'Alacant que pertanguen a algun dels epígrafs d'activitat del CNAE-2009, grup 47, o que estiguen donades d'alta en l'IAE en els epígrafs 64, 65 o 66. En queden excloses les farmàcies.  
  
Segon. Objecte  
L'objecte de la convocatòria és promoure la participació de les pimes comercials de la demarcació cameral de la Cambra de Comerç d'Alacant en l'actuació de diagnòstics d'innovació comercial del Programa de comerç detallista. Aquesta actuació té com a objectiu principal contribuir a la millora de la competitivitat dels comerços, per mitjà de la realització de diagnòstics individualitzats i informe de recomanacions de millora, a fi d'impulsar l'adopció, per part d'aquests, de metodologies i solucions que permeten millorar la seua situació competitiva.  
  
  
Tercer. Convocatòria  
El text complet d'aquesta convocatòria està a disposició de les empreses en la seu de la Cambra d'Alacant. A més pot consultar-se a través de la web www.camaralicante.com.  
En l'adreça esmentada podrà descarregar-se, juntament amb la convocatòria, la sol·licitud de participació.  
  
Quart. Quantia  
El pressupost total per a la realització dels diagnòstics d'innovació comercial objecte de la present convocatòria és de 19.200,00 ?, que s'emmarquen en el Programa operatiu de creixement intel·ligent 2014-2020.  
El cost màxim per empresa per a la realització de diagnòstics en el marc d'aquesta convocatòria és de 1.200 ?.  
Aquest import serà finançat en el marc del Programa de comerç detallista amb càrrec a fons FEDER de la Unió Europea i fons de la Secretaria d'Estat de Comerç, per la qual cosa aquest servei serà gratuït per als comerços participants.  
  
Cinqué. Termini de presentació de sol·licituds  
El termini per a la presentació de sol·licituds començarà una vegada transcorreguts deu dies hàbils des de l'endemà de la publicació de la convocatòria i finalitza el dia 15 de novembre de 2019 a les 14.00 hores (o fins a esgotar pressupost).  
  
Alacant, 19 de setembre de 2019.- El secretari general de la Cambra Oficial de Comerç, Indústria, Serveis i Navegació d'Alacant: Andrés Sevila Castelló.